12 આંગળીઓ ધરાવનાર અને પીડાદાયક જડબાથી પરેશાન હેપથાલોન એથ્લિટ સ્વપ્ના બર્મને ગોલ્ડ જીત્યો. ટ્રિપલ જમ્પ ઇવેન્ટમાં 48 વર્ષ પછી અરપિંદર સિંહના શાનદાર પરફોર્મન્સથી ભારતે ગોલ્ડ મેડલ જીત્યો. જવેલીનથ્રોના સુપરસ્ટાર 20 વર્ષીય નીરજ ચોપરાએ પોતાની ગોલ્ડ મેડલ જીતવાની પરંપરાને આગળ ધપાવી. 100 મીટર રેસમાં દૂતીચંદે 20 વર્ષના અંતરાલ પછી ભારતને સિલ્વર મેડલ અપાવ્યો. 2014માં સાવ છેલ્લી ઘડીના ટેસ્ટ્સ દરમિયાન હાયપરએન્ડ્રોજેનીસમ કોન્ટ્રોવર્સીનો ભોગ બનેલી દૂતીએ 2 સિલ્વર મેડલ જીતીને એક અકલ્પનિય કમબેક કર્યું છે. ભારતે એથ્લેટિક્સમાં 7 ગોલ્ડ સાથે કુલ 19 મેડલ જીત્યા છે જેમાં 800 મીટર રેસમાં મંજિત સિંહ, 1500 મીટર રેસમાં જીન્સન જોહન્સન, 4X400 મીટર રેસમાં હિમા દાસ, સરિતા ગાયકવાડ અને ટીમ, તેમજ હિમા દાસનો 400 મીટર રેસની સિલ્વર મેડલ એ વાતની સાક્ષી છે કે આવનારા સમયમાં ટ્રેક એન્ડ ફિલ્ડ ઈવેન્ટ્સમાં ભારતનો મેડલ જીતવાનો સિલસિલો ચાલુ રહેશે.